Jagaan harian anjing

Jagaan harian anjing ialah jagaan siang hari jangka pendek untuk anjing. Ini berbeza daripada asrama kenel berbilang hari dan penjagaan haiwan peliharaan, bilamana penjaga datang ke rumah haiwan peliharaan berkenaan.

Latar belakang
Pusat jagaan harian anjing timbul daripada kenel tradisional pada awal tahun 1900-an. Sebelum Perang Dunia Kedua, anjing lebih lazim tinggal di luar di Amerika Syarikat, tetapi, semakin pembandaran bersebar, anjing mula tinggal di ruangan dalaman dengan lebih kerap. Faktor lain, termasuk peningkatan populasi orang dewasa tanpa anak, secara beransur-ansur telah membawa kepada lebih banyak perhatian dan wang yang diperuntukkan untuk haiwan peliharaan. Pusat jagaan harian anjing moden pertama di Bandar Raya New York, iaitu Yuppie Puppy Pet Care, dilaporkan dibuka pada tahun 1987 oleh Joseph S. Sporn. San Francisco, iaitu sebuah lagi bandar raya kaya Amerika, juga telah dikreditkan kerana memacu trend pusat jagaan harian anjing.

Persekitaran
Terdapat berbilang persekitaran dan keragaman perkhidmatan jagaan harian anjing. Sebagai contoh, sesetengah prasarana menyediakan persekitaran bebas sangkar yang di sana anjing bermain dalam pengawasan kakitangan terlatih. Prasarana lain mungkin menyediakan persekitaran bebas sangkar untuk anjing bermain untuk sebahagian daripada hari berkenaan, lalu menempatkan anjing di dalam sangkar pada waktu lain dalam sehari. Kenel jagaan harian ialah sejenis prasarana yang menawarkan sangkar atau tempat larian yang di sana anjing ditempatkan bersendirian pada siang hari.

Sesetengah prasarana mengizinkan anjing bermain di persekitaran luar. Prasarana lain mempunyai kemudahan ruangan dalaman sahaja, bilamana anjing berinteraksi dan bermain di kawasan ruangan dalaman dan membuang air di kawasan dalaman berketetapan.

Rujukan

Kategori:Anjing